Rossiyada Bilimlar kuni, Beslan fojiasiga 17 yil, navbatda yotib kitob oʻqiyotgan yigit — 1 sentyabr suratlari

Bugunning eng sara suratlarini e‘tiboringizga havola etamiz.
Oʻrta Yer dengizida yogʻoch qayiqda suzib kelgan muhojirlar Italiya sohil qutqaruv jamoasi kelishini kutmoqda.
Istanbullik baliqchilar yangi ov mavsumini boshladi.
Nyu Dehlidagi BMTning Qochqinlar boʻyicha oliy komissari ofisi oldida afgʻonistonlik muhojirlar xalqaro hamjamiyatning afgʻon qochqinlariga yordam berishini soʻrab namoyish oʻtkazmoqda.
Bugun Rossiya maktablarida yangi oʻquv yilining boshlanishi munosabati bilan «Bilimlar kuni» nishonlandi.
Sankt-Peterburgda "Bilimlar kuni".
Kobuldagi Mandavi bozorida yurgan «Tolibon» jangchisi va uning yonidan oʻtib ketayotgan ayollar.
AQShning Luiziana shtatida yuz bergan Ida toʻfoni oqibatida suv toshqinlari kelib chiqdi.
AQSh qiziq oʻlka. Bir yonda toʻfonu, suv toshqinlari yuz bersa, boshqa yerida dahshatli oʻrmon yongʻinlari. Suratda Kaliforniyada davom etayotgan oʻrmon yongʻinlari.
«Tolibon» askarlari AQSh qoʻshinlari chiqib ketishi ortidan Qandahorda harbiy parad oʻtkazdi.
Falastinlik talaba yangi oʻquv yili oldidan Pfizer vaksinasi bilan emlanmoqda.
Rossiyaning Beslan shahrida bundan 17 yil oldin yuz bergan fojia xotirlandi. 2004 yilning 1 sentyabr kuni Beslandagi 1-maktabda terroristik hujum natijasida oʻquvchilar halok boʻlgan edi.
Avstraliyaning Melburn shahrida koronavirusga qarshi vaksinasiya markazida navbat kutayotgan yigit zerikmaslik uchun yotib kitob oʻqimoqda.